CELEX: 62020CN0095
Language: bg
Date: 2020-02-25 00:00:00
Title: Дело C-95/20: Преюдициално запитване, отправено от Административен съд — Варна (България) на 25 февруари 2020 година — „ВАРЧЕВ ФИНАНС“ ЕООД / Комисия за финансов надзор

25.5.2020   
            
            
               BG
            
            
               Официален вестник на Европейския съюз
            
            
               C 175/4
            
         
      Преюдициално запитване, отправено от Административен съд — Варна (България) на 25 февруари 2020 година — „ВАРЧЕВ ФИНАНС“ ЕООД / Комисия за финансов надзор
      (Дело C-95/20)
      (2020/C 175/04)
      Език на производството: български
      
         Запитваща юрисдикция
      
      Административен съд — Варна
      
         Страни в главното производство
      
      
         Жалбоподател:„ВАРЧЕВ ФИНАНС“ ЕООД
      
         Ответник: Комисия за финансов надзор
      
         Преюдициални въпроси
      
      
                  1.
               
               
                  Изисква ли чл.56, параграф 2, във връзка с чл.72, параграф 2, във връзка с Приложение I от ДЕЛЕГИРАН РЕГЛАМЕНТ (ЕС) 2017/565 (1) НА КОМИСИЯТА от 25 април 2016 година за допълване на Директива 2014/65/ЕС на Европейския парламент и на Съвета по отношение на организационните изисквания и условията за извършване на дейност от инвестиционните посредници и за даването на определения за целите на посочената директива:
                  
                              —
                           
                           
                              инвестиционните посредници да водят (поддържат) самостоятелен единен регистър (като информационна база данни) с вписвания за извършените оценки на уместността и целесъобразността на всеки клиент, със съдържанието, предвидено в член 25, параграфи 2 и 3 от Директива 2014/65/ЕС и член 50 от ДЕЛЕГИРАН РЕГЛАМЕНТ (ЕС) 2017/565 НА КОМИСИЯТА от 25 април 2016 година?
                              Или е достатъчно горните данни да са налични у инвестиционния посредник и да са приложени към досието на съответния клиент по чл.25, параграф 5 от Директива 2014/65/ЕС и тази информацията да се съхранява по начин, достъпен за бъдещи справки от страна на компетентния орган, и в такава форма и начин, че да бъдат спазени условията по чл.72, параграф 1 от Делегирания регламент?
                           
                        
            
                  2.
               
               
                  Изисква ли чл.72, параграф 2, във връзка с Приложение I от ДЕЛЕГИРАН РЕГЛАМЕНТ (ЕС) 2017/565 НА КОМИСИЯТА от 25 април 2016 година за допълване на Директива 2014/65/ЕС на Европейския парламент и на Съвета по отношение на организационните изисквания и условията за извършване на дейност от инвестиционните посредници и за даването на определения за целите на посочената директива:
                  
                              —
                           
                           
                              инвестиционните посредници да водят (поддържат) самостоятелен единен регистър (като информационна база данни) с вписвания на предоставената на всеки клиент информация за разходите и свързаните такси, със съдържанието, предвидено в член 45 от от ДЕЛЕГИРАН РЕГЛАМЕНТ (ЕС) 2017/565 НА КОМИСИЯТА от 25 април 2016 година за всички клиенти?
                              Или е достатъчно горните данни да са налични у инвестиционния посредник и да са приложени към досието на съответния клиент по чл.25, параграф 5 от Директива 2014/65/ЕС и тази информацията да се съхранява по начин, достъпен за бъдещи справки от страна на компетентния орган, и в такава форма и начин, че да бъдат спазени условията по чл.72, параграф 1 от Делегирания регламент?
                           
                        
            
         (1)  OB 2017, L 87, стр. 1